stanford-oval/wikipedia huggingface dataset:
อำเภอดอนสัก
ประวัติ

ดอนสักเดิมเป็นหมู่บ้านในตำบลดอนสัก อำเภอสิชล จังหวัดนครศรีธรรมราช ต่อมาวันที่ 27 มีนาคม พ.ศ. 2471 สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เสนาบดีในขณะนั้น เห็นว่าควรปรับเปลี่ยนพื้นที่มณฑลนครศรีธรรมราช โดยพื้นที่ตำบลไชยคราม ตำบลดอนสัก มีพื้นที่ห่างไกลจากอำเภอสิชล จึงโอนย้ายมาขึ้นกับอำเภอกาญจนดิษฐ์ จังหวัดสุราษฎร์ธานี แทน
เนื่องจากอำเภอกาญจนดิษฐ์ มีพื้นที่กว้างขวางมาก ตลอดถึงประชาชนซึ่งไม่สะดวกในการปกครองดูแลไม่ทั่วถึง วันที่ 17 มีนาคม พ.ศ. 2512 ทางจังหวัดสุราษฎร์ธานี จึงแยกตำบลชลคราม ตำบลดอนสัก เป็น กิ่งอำเภอดอนสัก โดยมีปลัดลาภ ลาภชูรัตน์ เป็นผู้รักษาการแทนกิ่งอำเภอ และในปีเดียวกันเขตตำบลไชยคราม ของอำเภอกาญจนดิษฐ์ได้แจ้งแก่ทางราชการว่าประชาชนตำบลไชยคราม ไปติดต่อราชการกับกิ่งอำเภอดอนสักสะดวกกว่าไปติดต่อกับอำเภอกาญจนดิษฐ์ อีกทั้งเขตตำบลไชยครามอยู่กึ่งกลางระหว่างตำบลดอนสักกับตำบลชลคราม ทำให้เขตกิ่งอำเภอดอนสักมีลักษณะตัดขาดจากกัน ทางราชการจึงได้โอนท้องที่ตำบลไชยคราม เข้ามาสมทบทางกิ่งอำเภอ
ปี พ.ศ. 2513 บ้านนางข้าม บ้านบางน้ำจืด บ้านท้องอ่าว บ้านปากดอนสัก บ้านเกาะแรด บ้านโรงถ่าน และบ้านบางโสม มีประชากรมาก มีศูนย์ราชการ และเป็นที่ประชุมชนมากขึ้น จึงจัดตั้งพื้นที่เป็น สุขาภิบาลดอนสัก ก่อนที่ในปี พ.ศ. 2514 ได้มีพระราชกฤษฎีกายกฐานะกิ่งอำเภอดอนสัก เป็น อำเภอดอนสัก พร้อมกับอำเภอเวียงสระ ในจังหวัดเดียวกัน โดยมีผลในวันที่ 1 พฤศจิกายน
ต่อมาปี พ.ศ. 2515 ทางราชการได้เปลี่ยนแปลงเขตจังหวัดนครศรีธรรมราชกับจังหวัดสุราษฎร์ธานีอีกครั้ง โดยประชาชนหมู่ 7 บ้านนางกำ ตำบลท้องเนียน อำเภอขนอม ไปติดต่อราชการกับอำเภอดอนสักสะดวกกว่าไปติดต่อกับอำเภอขนอม จึงโอนพื้นที่หมู่ 7 บ้านนางกำ ตำบลท้องเนียน อำเภอขนอม มาขึ้นกับตำบลดอนสัก อำเภอดอนสัก และปี พ.ศ. 2521 ได้แยกหมู่ 1 บ้านปากแพรก, หมู่ 3 บ้านเหนียก, หมู่ 7 บ้านเขาแล่, หมู่ 8 บ้านเขาพระอินทร์ ของตำบลไชยคราม และหมู่ 10 บ้านคอกช้าง ของตำบลดอนสัก รวม 5 หมู่บ้าน ตั้งเป็น ตำบลปากแพรก
ปี พ.ศ. 2523 ทางราชการได้รับแจ้งว่าพื้นที่หมู่ 7 บ้านเกาะเชือก เกาะนกเภา และเกาะริกัน ของตำบลอ่างทอง อำเภอเกาะสมุย ไปติดต่อราชการกับอำเภอดอนสักสะดวกกว่าไปติดต่อกับอำเภอเกาะสมุย จึงโอนพื้นที่หมู่ 7 บ้านเกาะเชือก เกาะนกเภา และเกาะริกัน ตำบลอ่างทอง อำเภอเกาะสมุย มาขึ้นกับตำบลดอนสัก อำเภอดอนสัก ในปี พ.ศ. 2542 สุขาภิบาลดอนสักมีความเจริญมากขึ้น ได้ยกฐานะเป็น เทศบาลตำบลดอนสัก ก่อนที่ในปี พ.ศ. 2555 ทางเทศบาลตำบลดอนสัก ที่มีประชากรมากถึง 11,524 คน มีรายได้พอแก่การปฏิบัติหน้าที่อันต้องทำตามที่กฎหมายกำหนดไว้ จึงยกฐานะขึ้นเป็น เทศบาลเมืองดอนสัก จนถึงปัจจุบัน
การแบ่งเขตการปกครอง > การปกครองส่วนภูมิภาค

อำเภอดอนสักแบ่งเขตการปกครองออกเป็น 4 ตำบล 41 หมู่บ้าน ได้แก่
การแบ่งเขตการปกครอง > การปกครองส่วนท้องถิ่น

ท้องที่อำเภอดอนสักประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลเมืองดอนสัก ครอบคลุมพื้นที่บางส่วนของตำบลดอนสัก
องค์การบริหารส่วนตำบลดอนสัก ครอบคลุมพื้นที่ตำบลดอนสัก (นอกเขตเทศบาลเมืองดอนสัก)
องค์การบริหารส่วนตำบลชลคราม ครอบคลุมพื้นที่ตำบลชลครามทั้งตำบล
องค์การบริหารส่วนตำบลไชยคราม ครอบคลุมพื้นที่ตำบลไชยครามทั้งตำบล
องค์การบริหารส่วนตำบลปากแพรก ครอบคลุมพื้นที่ตำบลปากแพรกทั้งตำบล
ฟ้าผ่า

ฟ้าผ่า เป็นปรากฏการณ์ธรรมชาติซึ่งเกิดจากการเคลื่อนที่ของประจุอิเล็กตรอนภายในก้อนเมฆ หรือระหว่างก้อนเมฆกับก้อนเมฆ หรือเกิดขึ้นระหว่างก้อนเมฆกับพื้นดิน การเคลื่อนที่ขึ้นลงของกระแสอากาศ (updraft/downdraft) ภายในเมฆคิวมูโลนิมบัส ทำให้เกิดความต่างศักย์ไฟฟ้าในแต่ละบริเวณของก้อนเมฆและพื้นดินด้านล่าง เมื่อความต่างศักย์ไฟฟ้าระหว่างตำแหน่งทั้งสองที่มีค่าระดับหนึ่ง จะก่อให้เกิดสนามไฟฟ้าขนาดใหญ่ โดยมีประจุบวกอยู่ทางด้านบนของก้อนเมฆ ประจุลบอยู่ทางตอนล่างของก้อนเมฆ พื้นดินบางแห่งมีประจุบวก พื้นดินบางแห่งมีประจุลบ ซึ่งจะเหนี่ยวนำให้เกิดการเคลื่อนที่ของกระแสไฟฟ้า
ปรากฏการฟ้าผ่า
การเกิดฟ้าผ่า

ฟ้าผ่านั้นเกิดขึ้นจากปรากฏการณ์ธรรมชาติที่เกิดขึ้นภายใต้ก้อนเมฆฝนฟ้าคะนองหรือที่นักอุตุนิยมวิทยาเรียกกันว่าเมฆคิวมูโลนิมบัส (cumulonimbus) ซึ่งจะเป็นเมฆที่มีลักษณะเป็นก้อนขนาดใหญ่มหึมาบริเวณฐานของเมฆ (ขอบล่าง) นั้นจะสูงจากพื้นราว ๆ 2 กิโลเมตรและที่ส่วนของยอดเมฆ (ขอบบน) นั้นอาจจะสูงถึง 20 กิโลเมตร และเมื่อก้อนเมฆนั้นเคลื่อนที่ก็จะมีลมเข้าไปยังภายในก้อนเมฆและจะเกิดการไหลเวียนของกระแสอากาศภายในอย่างรวดเร็วและรุนแรง ทำให้หยดน้ำและก้อนน้ำแข็งในเมฆเสียดสีกันจนเกิดประจุไฟฟ้าและพบว่าประจุบวกมักจะรวมตัวกันอยู่บริเวณยอดเมฆ ส่วนประจุลบจะอยู่บริเวณฐานเมฆ ทั้งนี้ ประจุลบที่ฐานเมฆอาจจะเหนี่ยวนำทำให้พื้นผิวของโลกที่อยู่ “ใต้เงา” ของมันมีประจุเป็นบวก เป็นผลทำใหัเกิด สนามไฟฟ้าระหว่างกลุ่มประจุเหล่านั้น เมื่อประจุ มีการสะสมจำนวนมาก ทำให้ความเครียดของสนามไฟฟ้าเพิ่มสูงขึ้นจนเกินค่าความคงทน ของอากาศต่อแรงดันไฟฟ้า จนทำให้เกิดการคายประจุขึ้น อัน เป็นจุดกำเนิดของการเกิด ฟ้าผ่าขึ้น การคายประจุ อาจเกิดขึ้น ระหว่างก้อนเมฆ หรือ ระหว่าง ก้อนเมฆ กับ พื้นโลก ซึ่งเรียก ปรากฏการณ์ นี้ว่า "ฟ้าผ่า"
ลักษณะ

1.ฟ้าผ่าภายในก้อนเมฆ
เกิดจากการเชื่อมต่อประจุลบด้านล่างกับประจุบวกด้านบนเข้าด้วยกัน ฟ้าผ่าแบบนี้มักจะเกิดมากที่สุด
2.ฟ้าผ่าจากเมฆก้อนหนึ่งไปยังเมฆอีกก้อนหนึ่ง
เกิดจากประจุลบในเมฆก้อนหนึ่งไปยังประจุบวกในเมฆอีกก้อนหนึ่ง
3.ฟ้าผ่าจากฐานเมฆลงสู่พื้น หรือฟ้าผ่าแบบลบ
เกิดจากการปลดปล่อยประจุลบออกจากก้อนเมฆ จึงเรียกว่า ฟ้าผ่าแบบ ลบ (negative lightning) และเป็นอันตรายต่อ คน สัตว์
และสิ่งต่าง ๆ ที่อยู่บนพื้นนั้นมีเพราะจะมีระยะผ่าลงบริเวณใต้เงาของเมฆฟ้าฝนคะนองเพราะพื้นที่ดังกล่าวถูกเหนี่ยวนำให้มีสภาพเป็นประจุบวก
4.ฟ้าผ่าจากยอดเมฆลงสู่พื้น หรือฟ้าผ่าแบบบวก
เกิดจากการปลดปล่อยประจุบวกออกจากก้อนเมฆ จึงเรียกว่า ฟ้าผ่าแบบบวก (positive lightning) ฟ้าผ่าแบบบวกสามารถผ่าได้ไกลออกไปจากก้อนเมฆ
ถึง 40 กิโลเมตร ภายในเวลา 1 วินาที โดยมักจะเกิดในช่วงท้ายของพายุฝนฟ้าคะนองคือหลังจากที่ฝนซาแล้ว
การป้องกันฟ้าผ่า

การป้องกันฟ้าผ่าสามารถทำได้หลายวิธี ตั้งแต่การออกแบบและก่อสร้างอาคารตามหลักการป้องกันฟ้าผ่า รวมไปถึงการติดตั้งสายล่อฟ้า
สายล่อฟ้า
ศักย์ไฟฟ้า

ระวังสับสนกับ ความต่างศักย์ไฟฟ้า
ศักย์ไฟฟ้า (อังกฤษ: electric potential) (ยังถูกเรียกว่า ศักย์สนามไฟฟ้า หรือ ศักย์ไฟฟ้าสถิต) เป็นปริมาณของพลังงานศักย์ไฟฟ้าที่ประจุไฟฟ้าที่จุดหนึ่งเดียวนั้นจะพึงมีถ้ามันถูกมองหาตำแหน่งที่จุดใดจุดหนึ่งในที่ว่าง และมีค่าเท่ากับงานที่ถูกกระทำโดยสนามไฟฟ้าหนึ่งในการเคลื่อนย้ายหนึ่งหน่วยของประจุบวกจากที่ห่างไกลไม่สิ้นสุด (อังกฤษ: infinity) มาที่จุดนั้น
ในทฤษฎีแม่เหล็กไฟฟ้าแบบคลาสสิก ศักย์ไฟฟ้าเป็นปริมาณสเกลาร์แสดงโดย Φ, ΦE หรือ V มีค่าเท่ากับพลังงานศักย์ไฟฟ้า (มีหน่วยเป็นจูล) ของอนุภาคที่มีประจุใด ๆ ที่ตำแหน่งใด ๆ หารด้วยประจุ (มีหน่วยเป็นคูลอมบ์) ของอนุภาคนั้น เมื่อประจุของอนุภาคได้ถูกหารออกไป ส่วนที่เหลือจึงเป็น "คุณสมบัติ" ของตัวสนามไฟฟ้าเอง
ค่านี้สามารถคำนวณได้ในสนามไฟฟ้าที่คงที่ (เวลาไม่เปลี่ยน) หรือในสนามไฟฟ้าแบบไดนามิก (เปลี่ยนไปตามเวลา) ในเวลาที่กำหนด และมีหน่วยเป็นจูลต่อคูลอมบ์ (J C–1), หรือ volts (V) ศักย์ไฟฟ้าที่อินฟินิตี้สมมติว่ามีค่าเป็นศูนย์
ศักย์ไฟฟ้าเป็นปริมาณสเกลาร์ เพราะศักย์ไฟฟ้าเป็นพลังงานต่อหนึ่งหน่วยประจุเนื่องจากพลังงานศักย์ไฟฟ้ามีหน่วยเป็นจูล (J) ประจุมีหน่วยเป็นคูลอมบ์ (C) ศักย์ไฟฟ้าจึงมีหน่วยเป็น จูลต่อคูบอมบ์ ซึ่งเรียกว่า โวลต์ (V)
ในกรณีสนามโน้มถ่วงของโลก พลังงานศักย์โน้มถ่วงของวัตถุที่ตำแหน่งต่าง ๆ ขึ้นกับความสูงของวัตถุเมื่อเทียบกับระดับอ้างอิง ซึ่งจะอยู่ที่ระดับดำก็ได้แล้วแต่จะกำหนด และให้ระดับอ้างอิงนี้มีพลังงานศักย์โน้มถ่วงเป็นศูนย์ ในการหาพลังงานศักย์ไฟฟ้าของประจุที่ตำแหน่งต่าง ๆ ก็ต้องกำหนดระดับอ้างอิงเช่นกัน
นอกจากนี้ศักย์ไฟฟ้าแบบสเกลล่าร์ทั่วไปยังถูกใช้ในระบบ electrodynamics เมื่อสนามแม่เหล็กไฟฟ้าที่เปลี่ยนแปลงไปตามเวลาปรากฎอยู่ แต่ศักย์ไฟฟ้าทั่วไปนี้ไม่สามารถคำนวนออกมาง่าย ๆ ศักย์ไฟฟ้าและศักย์เวกเตอร์แม่เหล็กรวมเข้าด้วยกันเป็นสี่เวกเตอร์ เพื่อที่ว่าทั้งสองชนิดของศักย์จะถูกนำมาผสมกันภายใต้ Lorentz transformations
บทนำ

กลศาสตร์แบบคลาสสิกจะสำรวจแนวคิด เช่น แรง, พลังงาน, ศักยภาพ และอื่น ๆ แรงและพลังงานศักย์จะเกี่ยวข้องกันเองโดยตรง แรงสุทธิที่กระทำต่อวัตถุใด ๆ จะทำให้วัตถุนั้นมีการเร่งความเร็ว เมื่อวัตถุเคลื่อนที่ในทิศทางที่แรงเร่งความเร็วมัน พลังงานศักย์ของมันจะลดลง: เช่น พลังงานศักย์ที่เกิดจากโน้มถ่วงของลูกกระสุนปืนใหญ่ลูกหนึ่งที่ด้านบนของเนินเขาจะมีค่ามากกว่าพลังงานศักย์ที่ฐานของเนินเขา เมื่อมันกลิ้งลงเนินมา พลังงานศักย์ของมันก็ลดลงเปลี่ยนเป็นการเคลื่อนที่ หรือพลังงานเฉื่อย (จลน์)
มันเป็นไปได้ที่จะกำหนดศักยภาพของสนามพลังบางอย่างเพื่อที่ว่าพลังงานศักย์ของวัตถุหนึ่งในสนามนั้นขึ้นอยู่กับตำแหน่งของวัตถุเมื่อเทียบกับสนามเท่านั้น สองสนามพลังดังกล่าวคือสนามแรงโน้มถ่วงและสนามไฟฟ้า (ในกรณีที่ไม่มีสนามแม่เหล็กที่เปลี่ยนแปลงตามเวลา) สนามดังกล่าวจะต้องส่งผลกระทบต่อวัตถุเนื่องจากคุณสมบัติที่แท้จริงของวัตถุ (เช่น มวลหรือประจุ) และตำแหน่งของวัตถุ
วัตถุจำนวนมากอาจครอบครองคุณสมบัติที่เรียกว่าประจุไฟฟ้าและสนามไฟฟ้าจะออกแรงบังคับบนวัตถุที่มีประจุนั้น ถ้าวัตถุที่มีประจุมีประจุบวก แรงจะอยู่ในทิศทางของเวกเตอร์สนามไฟฟ้าที่จุดนั้นในขณะที่ถ้าประจุนั้นเป็นลบ แรงจะเป็นไปในทิศทางตรงกันข้าม ขนาดของแรงจะถูกกำหนดโดยปริมาณของประจุคูณด้วยขนาดของเวกเตอร์สนามไฟฟ้า
ธนาคารแห่งประเทศไทย

| --- | --- |
 ตราพระสยามเทวาธิราช ตราธนาคารแห่งประเทศไทย  วังบางขุนพรหม ที่ทำการธนาคารแห่งประเทศไทย
สำนักงานใหญ่: 273 ถนนสามเสน แขวงวัดสามพระยา เขตพระนคร กรุงเทพมหานคร
ตั้ง: พ.ศ. 2485 (83 ปี)
ผู้ว่าการ: เศรษฐพุฒิ สุทธิวาทนฤพุฒิ ตั้งแต่ 1 ตุลาคม พ.ศ. 2563
ธนาคารกลางแห่ง: ประเทศไทย
เงินตรา: บาท THB (ISO 4217)
เงินสดสำรอง: 244,873 ล้านดอลลาร์สหรัฐ (พ.ศ. 2566)
อัตราธนาคาร: 2.5%
เว็บไซต์: www.bot.or.th 
ธนาคารแห่งประเทศไทย (อังกฤษ: Bank of Thailand) หรือแบงก์ชาติ (อักษรย่อ ธปท.) เป็นธนาคารกลางของประเทศไทย
จัดตั้งขึ้นโดยพระราชบัญญัติธนาคารแห่งประเทศไทย พ.ศ. 2485 เปิดดำเนินการครั้งแรกเมื่อวันที่ 10 ธันวาคม พ.ศ. 2485 ธนาคารแห่งประเทศไทย เป็นนิติบุคคล มีฐานะเป็นหน่วยงานของรัฐที่ไม่เป็นส่วนราชการ หรือ รัฐวิสาหกิจ ตามกฎหมายว่าด้วยวิธีการงบประมาณและกฎหมายอื่น โดยมีหน้าที่หลักในการดูแลกำกับเรื่องการเงินของชาติ ทั้งออกกฎเกณฑ์และควบคุมสถาบันการเงิน นำออกหมุนเวียนซึ่งธนบัตรไทยรวมถึงการควบคุมการถ่ายโอนเงินตราระหว่างประเทศ และเฝ้าระวังอัตราแลกเปลี่ยนเงินบาทเทียบกับสกุลเงินตราอื่น
ธนาคารแห่งประเทศไทยจัดตั้งขึ้นหลังจากประเทศไทยได้มีธนาคารพาณิชย์ทั้งของรัฐและเอกชนเริ่มดำเนินการไปก่อนหน้านั้นแล้ว ภารกิจและหน้าที่ของธนาคารแห่งประเทศไทยเดิมซ้อนเหลื่อมอยู่กับกระทรวงการคลังและได้มีการเปลี่ยนแปลงมาเป็นลำดับหลังจากที่ระบบการเงินของโลกพัฒนาไปและมีวิกฤตเศรษฐกิจครั้งสำคัญต่าง ๆ
ปัจจุบันดร. เศรษฐพุฒิ สุทธิวาทนฤพุฒิเป็นผู้ว่าการธนาคารแห่งประเทศไทย นาง รุ่ง มัลลิกะมาส นาง อลิศรา มหาสันทนะ และ นาย ปิติ ดิษยทัต เป็นรองผู้ว่าการธนาคารแห่งประเทศไทย
ประวัติ

ในปี พ.ศ. 2482 เกิดสงครามโลกครั้งที่สอง สงครามและเหตุการณ์ที่เกิดจากสงครามได้เร่งรัดความจำเป็นต้องจัดตั้งธนาคารกลางขึ้นในประเทศไทย ปรีดี พนมยงค์ รัฐมนตรีว่าการกระทรวงการคลังได้ร่วมมือกับพระวรวงศ์เธอ พระองค์เจ้าวิวัฒนไชย เริ่มจัดตั้งสำนักงานธนาคารชาติไทยขึ้นในปี พ.ศ. 2482 อันเป็นแนวทางไปสู่การตราพระราชบัญญัติธนาคารแห่งประเทศไทยในปี พ.ศ. 2485 ในสมัยที่ พลเอกเภา เพียรเลิศ บริภัณฑ์ยุทธกิจ เป็นรัฐมนตรีว่าการกระทรวงการคลัง (พ.ศ. 2484 - 2487) ได้มีการตราพระราชบัญญัติธนาคารแห่งประเทศไทย พุทธศักราช 2485 จัดตั้งธนาคารแห่งประเทศไทย ขึ้นเป็นองค์กรอิสระ และ จากพระราชกฤษฎีกากำหนดกิจการธนาคารแห่งประเทศไทย พุทธศักราช 2485 ให้ธนาคารแห่งประเทศไทยเริ่มประกอบธุรกิจได้ตั้งแต่วันที่ 11 ธันวาคม พ.ศ. 2485 เป็นต้นไป พร้อมกันนี้ได้มีพระบรมราชโองการโปรดเกล้าฯ แต่งตั้งให้พระวรวงศ์เธอพระองค์เจ้าวิวัฒนไชย เป็นผู้ว่าการธนาคารพระองค์แรก (พ.ศ. 2485 - 2489) พระองค์ได้ทรงวางระเบียบแบบแผนและดำเนินการจนธนาคารแห่งประเทศไทยได้ดำรงอยู่เป็นปึกแผ่นมั่นคงตลอดมาจนปัจจุบัน
ประวัติ > การกำกับดูแลสถาบันการเงิน

ใน พ.ศ. 2517 กระทรวงการคลังได้เสนอร่างพระราชบัญญัติตลาดหลักทรัพย์แห่งประเทศไทย พ.ศ. 2517 และประกาศใช้เป็นกฎหมาย เมื่อวันที่ 16 พฤษภาคม พ.ศ. 2517 สืบเนื่องมาจากความจำเป็นต้องจัดให้มีตลาดหรือสถานที่อันเป็นศูนย์กลางการซื้อหรือขายหลักทรัพย์ที่มีสภาพสมบูรณ์ภายใต้การควบคุมของทางการอย่างใกล้ชิด และมีมาตรการอันเหมาะสมเพื่อคุ้มครองประโยชน์ของประชาชนส่วนรวม เพื่อเป็นการระดมเงินทุนในการพัฒนาประเทศและการพัฒนาตลาดทุนในราชอาณาจักร
ในวันที่ 23 กุมภาพันธ์ พ.ศ. 2522 รัฐบาลได้ตราพระราชบัญญัติการธนาคารพาณิชย์ (ฉบับที่ 2) พ.ศ. 2522 ขึ้น โดยที่พระราชบัญญัติการธนาคารพาณิชย์ พ.ศ. 2505 ได้ประกาศใช้บังคับมานาน มีบทบัญญัติหลายมาตราไม่เหมาะสมกับกาลสมัย สมควรที่จะต้องปรับปรุงแก้ไขบทบัญญัติเดิมและเพิ่มเติมบทบัญญัติใหม่เพื่อให้เกิดความมั่นคงและเป็นหลักประกันแก่การประกอบการธนาคารพาณิชย์ พระราชบัญญัติฉบับนี้ได้เปิดโอกาสให้ประชาชนเข้ามามีส่วนร่วมในการประกอบกิจการด้วย
วันที่ 8 พฤษภาคม พ.ศ. 2522 รัฐบาลได้ตราพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. 2522 ขึ้น เป็นกฎหมายว่าด้วยการประกอบกิจการและหลักเกณฑ์ของธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ โดยการกำกับของธนาคารแห่งประเทศไทย
ในปี พ.ศ. 2540 เกิดวิกฤตต้มยำกุ้ง นักลงทุนต่างประเทศขาดความเชื่อถือในสถาบันการเงินไทย พากันถอนเงินออกจากประเทศ ส่งผลให้เงินทุนสำรองของทางการลดต่ำลงอย่างมาก จนนำไปสู่การปิดสถาบันการเงินรวม 56 แห่ง ต่อมาจึงได้มีการเสนอแก้ไขกฎหมายการเงินพร้อมกันถึงสามฉบับ และได้รับการพิจารณาให้นำออกใช้ในปี พ.ศ. 2551 สมัยพลเอกสุรยุทธ์ จุลานนท์ เป็นนายกรัฐมนตรี (จากการแต่งตั้งโดยคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) กฎหมายทั้งสามฉบับได้แก่
พระราชบัญญัติธนาคารแห่งประเทศไทย พ.ศ. 2485 แก้ไขเพิ่มเติมโดยพระราชบัญญัติธนาคารแห่งประเทศไทย (ฉบับที่ 4) พ.ศ. 2551
พระราชบัญญัติธุรกิจสถาบันการเงิน พ.ศ. 2551 โดยยกเลิก พระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ. 2522 และพระราชบัญญัติการธนาคารพาณิชย์ พ.ศ. 2505
พระราชบัญญัติสถาบันคุ้มครองเงินฝาก พ.ศ. 2551 เพื่อลดภาระทางการคลังของรัฐ และสามารถกำหนดกลไกต่าง ๆ ในการคุ้มครองเงินฝากอย่างเป็นระบบ
ภายหลังนายเริงชัย ผู้ว่าการธนาคารแห่งประเทศไทย ถูกธนาคารแห่งประเทศไทยฟ้องร้องเรียกค่าเสียหาย วิกฤตการณ์การเงินในเอเชีย พ.ศ. 2540 เป็นเงินจำนวน 186,015,830,720 บาท พร้อมดอกเบี้ยร้อยละ 7.5 ต่อปี
ธุรกิจการเงินที่ ธปท. กำกับดูแล

| ธุรกิจการเงินที่ ธปท>  กำกับดูแลและตรวจสอบ.ธปท. กำกับดูแล | ธุรกิจการเงินที่ ธปท>  กำกับดูแลและตรวจสอบ.ธปท. ตรวจสอบ ตามที่ได้รับมอบหมายจากกระทรวงการคลัง |
| --- | --- |
 สถาบันการเงิน ธุรกิจธนาคารพาณิชย์ (Commercial Bank) ธนาคารพาณิชย์เต็มรูปแบบ (Commercial Bank)  ธนาคารพาณิชย์เพื่อรายย่อย (Retail Bank)  ธนาคารพาณิชย์ที่เป็นบริษัทลูกของธนาคารต่างประเทศ (Subsidiary)  สาขาของธนาคารต่างประเทศ (Foreign Bank Branch / Full Branch)  บริษัทเงินทุน (Finance Company)  บริษัทเครดิตฟองซิเอร์ (Credit Fancier Company)  สำนักงานผู้แทน  บริษัทบริหารสินทรัพย์ (บบส.)  ผู้ให้บริการที่ไม่ใช่สถาบันการเงิน (Non-bank) ผู้ให้บริการบัตรเครดิต  ผู้ให้บริการสินเชื่อ​ส่วนบุคคลภายใต้การกำกับ  ผู้ให้บริการสินเชื่อรายย่อยเพื่อการประกอบธุรกิจภายใต้การกำกับ (นาโนไฟแนนซ์)  ผู้ให้บริการการชำระเงินทางอิเล็กทรอนิกส์ (e-Payment)  ผู้ให้บริการด้านการแลกเปลี่ยนเงินหรือโอนเงินตราต่างประเทศ:  สถาบันการเงินเฉพาะกิจของรัฐ  บรรษัทบริหารสินทรัพย์ไทย (Thai Asset Management Corporation : TAMC)  บริษัทข้อมูลเครดิตแห่งชาติ
รายนามผู้ว่าการธนาคารแห่งประเทศไทย

บทความหลัก: ผู้ว่าการธนาคารแห่งประเทศไทย
สำนักงานในปัจจุบัน

สำนักงานใหญ่ กรุงเทพมหานคร (วังบางขุนพรหม)
สำนักงานสุรวงศ์
สำนักงานภาคเหนือ อำเภอเมืองเชียงใหม่ จังหวัดเชียงใหม่ และสาขาย่อยลำปาง
สำนักงานภาคตะวันออกเฉียงเหนือ อำเภอเมืองขอนแก่น จังหวัดขอนแก่น
สำนักงานภาคใต้ อำเภอหาดใหญ่ จังหวัดสงขลา
ศูนย์จัดการธนบัตรกรุงเทพฯ และที่จังหวัดใหญ่อีก 10 แห่ง ตั้งอยู่ที่
เชียงใหม่
ลำปาง
พิษณุโลก
ขอนแก่น
อุบลราชธานี
นครราชสีมา
ระยอง
สุราษฎร์ธานี
พังงา
หาดใหญ่
แหล่งข้อมูลอื่น

ภาพถ่ายทางอากาศของ ธนาคารแห่งประเทศไทย
เว็บไซต์อย่างเป็นทางการของธนาคารแห่งประเทศไทย
| ด ค กธนาคารไทย ธนาคารพาณิชย์ไทย และสถาบันการเงินที่มีสาขาในประเทศไทย |
| --- | --- |
ธนาคารกลาง:  ธนาคารแห่งประเทศไทย 
ธนาคารพาณิชย์ไทย:  กรุงเทพ  กรุงไทย  กรุงศรีอยุธยา โตเกียว-มิตซูบิชิ ยูเอฟเจ  กสิกรไทย  เกียรตินาคินภัทร  ซีไอเอ็มบีไทย  ทหารไทยธนชาต  ทิสโก้  ไทยพาณิชย์  ไทยเครดิต  ยูโอบี  แลนด์ แอนด์ เฮ้าส์   ไอซีบีซี (ไทย)  เอเอ็นแซด (ไทย)  แห่งประเทศจีน (ไทย)  ซูมิโตโม มิตซุย ทรัสต์ (ไทย)  สแตนดาร์ดชาร์เตอร์ด (ไทย) 
ธนาคารพาณิชย์ต่างประเทศ:  ซิตี้แบงค์  ซูมิโตโม มิตซุย แบงกิ้ง คอร์ปอร์เรชั่น  ฮ่องกงและเซี่ยงไฮ้แบงกิ้งคอร์ปอเรชั่น  ดอยซ์แบงก์  นิตเทล  เจพีมอร์แกนเชส  แบงค์ออฟอเมริกา (แห่งอเมริกาเนชั่นแนลแอสโซซิเอชั่น)  อินเดียนโอเวอร์ซีส์  อาร์ เอช บี  โอเวอร์ซี-ไชนิสแบงกิ้งคอร์ปอเรชั่น  มิซูโฮ คอร์ปอเรต  เมกะ สากลพาณิชย์  บีเอ็นพี พารีบาส์ 
สถาบันการเงินเฉพาะกิจของรัฐ:  พัฒนาวิสาหกิจขนาดกลางและขนาดย่อมแห่งประเทศไทย  เพื่อการเกษตรและสหกรณ์การเกษตร  เพื่อการส่งออกและนำเข้าแห่งประเทศไทย  ออมสิน  อาคารสงเคราะห์  อิสลามแห่งประเทศไทย  บรรษัทประกันสินเชื่ออุตสาหกรรมขนาดย่อม  บรรษัทตลาดรองสินเชื่อที่อยู่อาศัย 
สถาบันการเงินที่ไม่ใช่ธนาคาร:  กรุงศรี คอนซูมเมอร์ เจเนอรัล คาร์ด เซอร์วิสเซส  บัตรกรุงศรีอยุธยา  โลตัสส์ มันนี่ เซอร์วิสเซส  อยุธยา แคปปิตอล เซอร์วิสเซส  ซิตี้ คอนซูเมอร์ โปรดักส์ (ประเทศไทย)  ซิตี้คอร์ป ลิสซิ่ง  เงินติดล้อ  บัตรกรุงไทย  พรอมิส  เมืองไทย ลิสซิ่ง  อเมริกัน เอ็กซ์เพรส  อิออน ธนสินทรัพย์  อีซี่ บาย  เอเซียเสริมกิจลีสซิ่ง  ไอร่า แอนด์ ไอฟุล 
ธนาคารในอดีต:  มณฑล  เกษตร  เอเชียทรัสท์ (สยาม)  แหลมทอง  ศรีนคร  เอเชีย  รัตนสิน  ยูโอบีรัตนสิน  นครธน  นครหลวงไทย  สแตนดาร์ดชาร์เตอร์ดนครธน  ไทยทนุ  ดีบีเอสไทยทนุ  สหธนาคาร  มหานคร  กรุงเทพฯ พาณิชย์การ  สินเอเชีย  เอ ไอ จี  จีอี มันนี่  ไทยธนาคาร  เอบีเอ็น แอมโร เอ็น.วี.  ธนชาต 
ศูนย์การเรียนรู้ธนาคารแห่งประเทศไทย ตั้งอยู่ในพื้นที่สำนักงานใหญ่ กรุงเทพมหานคร (วังบางขุนพรหม)
บุนเดิสลีกา

| --- | --- |

ก่อตั้ง: 1963; 62 ปีที่แล้ว (1963)
ประเทศ:  เยอรมนี
สมาพันธ์: ยูฟ่า
จำนวนทีม: 18
ระดับในพีระมิด: 1
ตกชั้นสู่: ซไวเทอบุนเดิสลีกา
ถ้วยระดับประเทศ: เดเอ็ฟเบ-โพคาล เดเอ็ฟเอ็ล-ซูเพอร์คัพ
ถ้วยระดับลีก: เดเอ็ฟเอ็ล-ลีกาโพคาล
ถ้วยระดับนานาชาติ: ยูฟ่าแชมเปียนส์ลีก ยูฟ่ายูโรปาลีก ยูฟ่ายูโรปาคอนเฟอเรนซ์ลีก
ทีมชนะเลิศปัจจุบัน: ไบเออร์เลเวอร์คูเซิน (1 สมัย)  (2023–24)
ชนะเลิศมากที่สุด: ไบเอิร์นมิวนิก (32 สมัย)
หุ้นส่วนโทรทัศน์: สไกด็อยทช์ลันท์ อาแอร์เด  บีอินสปอตส์  พีพีทีวี (บางคู่)
เว็บไซต์: www.bundesliga.com/en/
ปัจจุบัน: 2024–25
บุนเดิสลีกา (เยอรมัน: Bundesliga; แปลตรงตัวว่า ลีกสหพันธรัฐ) เป็นระบบการแข่งขันฟุตบอลลีกสูงสุดของประเทศเยอรมนี เริ่มก่อตั้งเมื่อ ค.ศ. 1962 ที่เมืองดอร์ทมุนท์ และฤดูกาลแรกเริ่มต้นในปี ค.ศ. 1963 ซึ่งอยู่ภายใต้การบริหารของสมาคมฟุตบอลเยอรมัน
บุนเดิสลีกาแบ่งเป็น 2 ลีก คือ "ลีก 1" (First Bundesliga) รู้จักกันทั่วไปในชื่อ "บุนเดิสลีกา" และ "ซไวเทอบุนเดิสลีกา" (Second Bundesliga) ซึ่งแยกออกมาจากลีก 1 เมื่อ ค.ศ. 1974 ในประเทศเยอรมนีมีแต่บุนเดิสลีกา 2 ลีกเท่านั้นที่เป็นลีกฟุตบอลอาชีพ
บุนเดิสลีกาเป็นลีกฟุตบอลอาชีพในประเทศเยอรมนีที่มีผู้เข้าร่วมในสนามโดยเฉลี่ยต่อเกมสูงที่สุดในโลกในบรรดาลีกทั้งหมด บุนเดิสลีกาประกอบด้วยทีม 18 ทีม ฤดูกาลเริ่มตั้งแต่เดือนสิงหาคมถึงเดือนพฤษภาคม เกมส่วนใหญ่จะเล่นในวันเสาร์และอาทิตย์โดยมีเกมไม่กี่เกมที่เล่นในวันธรรมดา ทุกสโมสรใน Bundesliga มีสิทธิ์ได้เล่น เดเอ็ฟเบ-โพคาล
ทีมที่คว้าแชมป์สูงสุดคือ ไบเอิร์นมิวนิก 32 สมัย โบรุสซีอาดอร์ทมุนท์ 5 สมัย โบรุสซีอาเมินเชินกลัทบัค 5 สมัย
ประวัติ > ค.ศ. 1963–1973 ยุคหลังสงคราม ก่อตั้งบุนเดิสลีกา

ตั้งแต่ปี 1920 มีการวางแผนที่จะก่อตั้งฟุตบอลลีกอาชีพในระดับชาติขึ้นมา แต่มีกระแสต่อต้านและไม่เห็นด้วย เนื่องจากในยุคนั้นความเข้มแข็งของฟุตบอลในภูมิภาคในแคว้นยังมีมากอยู่ แต่เดิมใช้ในนามชื่อ การแข่งขันชิงชนะเลิศฟุตบอลเยอรมัน ต่อมาในฤดูร้อนปี 1962 ภายหลังความล้มเหลวของทีมชาติเยอรมนีตะวันตกในฟุตบอลโลกปี 1962 ที่พ่ายให้กับยูโกสลาเวียในรอบ 8 ทีมสุดท้าย 0-1 สมาคมฟุตบอลเยอรมัน จึงได้ตัดสินใจก่อตั้งแล้วได้เปลี่ยนมาเป็นชื่อ บุนเดิสลีกา ซึ่งเป็นฟุตบอลลีกอาชีพที่แข่งทั้งประเทศ (เยอรมนีตะวันตก) เป็นลีกสูงสุดเป็นครั้งแรก และมี Oberliga (upper league) หรือ Reoaliga (ลีกภูมิภาค) ในปัจจุบัน เป็นลีกระดับสอง โดยถูกแบ่งออกเป็น 5 โซน – เหนือ, ตะวันตก, ตะวันตกเฉียงใต้, ใต้, เบอร์ลินตะวันตก ซึ่งในช่วง 2 ปีแรก บุนเดิสลีกามี 16 ทีม แต่เพิ่มเป็น 18 ทีมในปี 1965, การตกชั้น ตก 2 ทีม, การเลื่อนจากโอเบอร์ลีกา 2 ทีมแชมป์และรองแชมป์จากทั้ง 5 กลุ่ม รวม10 มาแข่งในรอบสุดท้ายแบบทัวร์นาเมนต์ เพื่อหา 2 ทีมเลื่อนชั้นไปบุนเดิสลีกา
ประวัติ > ค.ศ. 1974–1981

ลีกระดับ 2 ได้ถูกยุบรวมเหลือเพียง 2 ลีก เป็นลีกโซนเหนือและลีกโซนใต้ โดยมีฝั่งละ 20 ทีม และเรียกว่า บุนเดิสลีกา 2 การเลื่อนชั้นไปบุนเดิสลีกา เลื่อน 3 ทีม แชมป์แต่ละโซนได้เลื่อนชั้นโดยตรง ทีมอันดับ 2 ของทั้งสองโซน มาแข่งเพลย์ออฟ กันเพื่อหาอีก 1 ทีม เลื่อนชั้นตามไปเป็นทีมที่ 3
ประวัติ > ค.ศ. 1981–1991

ในปี 1981 ลีกระดับ 2 คือ บุนเดิสลีกา 2 ได้ถูกรวมเป็นลีกเดียว แข่งทั่วประเทศ โดยมีทีม 20 ทีม
ประวัติ > ค.ศ. 1991–1994  การรวมชาติและรวมลีก

ระบบลีกของเยอรมนีตะวันตกได้รวมกับลีกของเยอรมนีตะวันออก ในปี 1991 จำนวนทีมในบุนเดิสลีกา เพิ่มขึ้นเป็น 20 ทีม จำนวนทีมในบุนเดสลีก 2 เพิ่มขึ้นเป็น 24 ทีม ในปี 1991 ก่อนที่จะลดจำนวนลงเหลือ 20 ทีม ในปี 1993 และ เหลือ 18 ทีมในปี 1994
ประวัติ > ค.ศ. 1994–2000

ในปี 1994  ลีกระดับภูมิภาคได้ถูกก่อตั้งขึ้นมาอีกครั้ง ในลีกระดับ3ของระบบฟุตบอลลีกเยอรมัน โดยถูกจัดแบ่งออกเป็น 4 กลุ่ม (เหนือ, ตะวันออกเฉียงเหนือ, ตะวันตกและตะวันตกเฉียงใต้, ใต้) ในปีแรกหรือปี 1994 นั้น แชมป์ ของทั้ง 4 ลีก ได้สิทธิเลื่อนชั้น โดยตรง  แต่ในปีต่อ ๆ มา แชมป์จากโซนใต้ได้สิทธิ์เลื่อนชั้น1ทีม  แชมป์จากโซนตะวันตกและตะวันตกเฉียงใต้ได้สิทธิเลื่อนชั้น 1 ทีม
อีก 2 ทีม แชมป์จากโซนเหนือและโซนตะวันออกเฉียงเหนือ ต้องเพลย์ออฟกัน เพื่อหา 1 ทีมเลื่อนชั้น
ส่วนอีกทีม ให้สิทธิ รองแชมป์จากโซนใต้ กับ รองแชมป์โซนตะวันตกและตะวันตกเฉียงใต้ เพลย์ออฟกันเพื่อหาอีก 1 ทีมเลื่อนชั้น
ประวัติ > ค.ศ. 2000–2008

ลีกระดับ 3 ยุบเหลือ 2 ลีก เหนือและใต้ โดยแชมป์และรองแชมป์ เลื่อนสู่บุนเดิสลีกา 2
ประวัติ > ค.ศ. 2008–ปัจจุบัน

ในปี 2006 สมาคมฟุตบอลเยอรมันได้ตัดสินใจก่อตั้ง ลีกา 3 ที่จัดแข่งรวมทั้งประเทศขึ้นเป็นครั้งแรก โดยมีกำหนดให้เริ่มใช้ในปี 2008-09 ในฤดูกาลแรก 2008-09 20 ทีมจะมาจาก 4 ทีมที่ตกชั้นจากบุนเดิสลีกา 2 ทั้งหมด 16 ทีม อันดับ 3-10  ของลีกภูมิภาค ทั้งโซนเหนือ 8 ทีม และโซนใต้อีก 8 ทีม
โครงสร้างของลีก

เมื่อจบฤดูกาล 2 ทีมอันดับสุดท้ายของตารางจะตกชั้นลงไปเล่นในซไวเทอบุนเดิสลีกา และ ทีมอันดับ 1 และ 2 (แชมป์และรองแชมป์) จากซไวเทอบุนเดิสลีกาจะเลื่อนชั้นขึ้นมาเล่นในบุนเดิสลีกา ส่วนทีมอันดับ 16 ของบุนเดิสลีกาจะเล่นเพลย์ออฟกับทีมอันดับ 3 ของซไวเทอบุนเดิสลีกาเพื่อหาทีมลงเล่นในบุนเดิสลีกาประจำฤดูกาลถัดไป
4 ทีมที่อันดับดีสุดจะได้ผ่านเข้าไปเล่นในยูฟ่าแชมเปียนส์ลีก โดยสี่ทีมอันดับแรกจะผ่านเข้าไปรอในรอบแบ่งกลุ่ม(ทีมชนะเลิศได้อยู่โถ 1) ส่วนอันดับ 5 จะมีสิทธิเข้าไปเล่นในยูฟ่ายูโรปาลีก
สโมสรที่เข้าร่วม (ฤดูกาล 2024–25)

Augsburg
Berlin
Bochum
Bremen
Dortmund
Frankfurt
Freiburg
Heidenheim
Hoffenheim
Kiel
Leipzig
Leverkusen
Mainz
Gladbach
Munich
St. Pauli
Stuttgart
Wolfsburg
class=notpageimage|
ที่ตั้งของทีมในบุนเดิสลีกา ฤดูกาล 2024–25
| ทีม | ที่ตั้ง | สนาม | ความจุ (ที่นั่ง) | Ref>  |
| --- | --- | --- | --- | --- |
| เอ็ฟเซ เอาคส์บวร์ค | เอาคส์บวร์ค | เวเวคาอาเรนา | 30,660 |  |
| อูนีโอนแบร์ลีน | เบอร์ลิน | ชตาดีอ็อนอันแดร์อัลเทินเฟิร์สเทอไร | 22,012 |  |
| เฟาเอ็ฟเอ็ล โบคุม | โบคุม | โฟโนเฟีย รูห์รชตาดีอ็อน | 27,599 |  |
| แวร์เดอร์เบรเมิน | เบรเมิน | โวห์นินเวสต์ เวเซอร์ชตาดีอ็อน | 42,100 |  |
| โบรุสซีอาดอร์ทมุนท์ | ดอร์ทมุนท์ | ซิกนาลอีดูนาพาร์ค | 81,365 |  |
| ไอน์ทรัคท์ฟรังค์ฟวร์ท | แฟรงก์เฟิร์ต | ค็อมแมทซ์บังค์-อาเรนา | 58,000 |  |
| เอ็สเซ ไฟรบวร์ค | ไฟรบวร์คอิมไบรส์เกา | ยูโรปา-พาร์ค ชตาดีอ็อน | 34,700 |  |
| แอร์สเทอร์ เอ็ฟเซ ไฮเดินไฮม์ | ไฮเดินไฮม์ | โฟอิท-อาเรนา | 15,000 |  |
| 1899 ฮ็อฟเฟินไฮม์ | ซินส์ไฮม์ | พรีซีโรอาเรนา | 30,150 |  |
| โฮลสไตน์คีล | คีล | โฮลสไตน์-ชตาดีอ็อน | 15,034 |  |
| แอร์เบ ไลพ์ซิช | ไลพ์ซิช | เร็ทบุลอาเรนา | 47,069 |  |
| ไบเออร์เลเวอร์คูเซิน | เลเวอร์คูเซิน | ไบอาเรนา | 30,210 |  |
| ไมนทซ์ 05 | ไมนทซ์ | เมวาอาเรนา | 33,305 |  |
| โบรุสซีอาเมินเชินกลัทบัค | เมินเชินกลัทบัค | โบรุสซีอา-พาร์ค | 54,057 |  |
| ไบเอิร์นมิวนิก | มิวนิก | อัลลีอันทซ์อาเรนา | 75,000 |  |
| เอฟเซ ซังคท์เพาลี | ฮัมบวร์ค | มิลเลอร์เนเตอร์-ชตาดีอ็อน | 29,546 |  |
| เฟาเอ็ฟเบ ชตุทท์การ์ท | ชตุทท์การ์ท | เอ็มเอ็ชพีอาเรนา | 60,449 |  |
| เฟาเอ็ฟเอ็ล ว็อลฟส์บวร์ค | ว็อลฟส์บวร์ค | ฟ็อลคส์วาเกินอาเรนา | 30,000 |  |
ทำเนียบผู้ชนะเลิศ

ดูเพิ่ม: รายชื่อผู้ชนะการแข่งขันฟุตบอลเยอรมัน
ทำเนียบผู้ชนะเลิศ > ผู้ชนะเลิศแบ่งตามสโมสร

| สโมสร | ชนะเลิศ (สมัย) | ปีที่ชนะเลิศ |
| --- | --- | --- |
| ไบเอิร์นมิวนิก | 32 | 1968–69, 1971–72, 1972–73, 1973–74, 1979–80, 1980–81, 1984–85, 1985–86, 1986–87, 1988–89, 1989–90, 1993–94, 1996–97, 1998–99, 1999–2000, 2000–01, 2002–03, 2004–05, 2005–06, 2007–08, 2009–10, 2012–13, 2013–14, 2014–15, 2015–16, 2016–17, 2017–18, 2018–19, 2019–20, 2020–21, 2021–22, 2022–23 |
| โบรุสซีอาดอร์ทมุนท์ | 5 | 1994–95, 1995–96, 2001–02, 2010–11, 2011–12 |
| โบรุสซีอาเมินเชินกลัทบัค | 5 | 1969–70, 1970–71, 1974–75, 1975–76, 1976–77 |
| แวร์เดอร์เบรเมิน | 4 | 1964–65, 1987–88, 1992–93, 2003–04 |
| ฮัมบัวร์เกอร์ เอ็สเฟา | 3 | 1978–79, 1981–82, 1982–83 |
| เฟาเอ็ฟเบ ชตุทท์การ์ท | 3 | 1983–84, 1991–92, 2006–07 |
| ไคเซิร์สเลาเทิร์น | 2 | 1990–91, 1997–98 |
| แอร์สเทอร์ เอ็ฟเซ เคิลน์ | 2 | 1963–64, 1977–78 |
| แอร์สเทอร์ เอ็ฟเซ เนือร์นแบร์ค | 1 | 1967–68 |
| เทเอสเฟา 1860 มิวนิก | 1 | 1965–66 |
| เฟาเอ็ฟเอ็ล ว็อลฟส์บวร์ค | 1 | 2008–09 |
| ไบเออร์เลเวอร์คูเซิน | 1 | 2023–24 |
สถิติผู้ชนะเลิศ > ผู้ชนะเลิศแบ่งตามรัฐ

| รัฐ | สมัย | ทีมชนะเลิศ |
| --- | --- | --- |
| ไบเอิร์น | 34 | ไบเอิร์นมิวนิก (32), แอร์สเทอร์ เอ็ฟเซ เนือร์นแบร์ค (1), เทเอสเฟา 1860 มิวนิก (1) |
| นอร์ทไรน์-เว็สท์ฟาเลิน | 13 | โบรุสซีอาดอร์ทมุนท์ (5), โบรุสซีอาเมินเชินกลัทบัค (5), แอร์สเทอร์ เอ็ฟเซ เคิลน์ (2), ไบเออร์เลเวอร์คูเซิน (1) |
| เบรเมิน | 4 | แวร์เดอร์เบรเมิน (4) |
| ฮัมบวร์ค | 3 | ฮัมบัวร์เกอร์ เอ็สเฟา (3) |
| บาเดิน-เวือร์ทเทิมแบร์ค | 3 | เฟาเอ็ฟเบ ชตุทท์การ์ท (3) |
| ไรน์ลันท์-ฟัลทซ์ | 2 | ไคเซิร์สเลาเทิร์น (2) |
| นีเดอร์ซัคเซิน | 2 | เฟาเอ็ฟเอ็ล ว็อลฟส์บวร์ค (1), ไอน์ทรัคท์เบราน์ชไวค์ (1) |